5)

Korvataan 5 a artiklan 1 kohta seuraavasti: ”1 a. Kielletään 16 artiklan soveltamisalaan kuuluvilta luotto- ja rahoituslaitoksilta a) pankkitilin avaaminen luotto- tai rahoituslaitoksessa, jonka kotipaikka on Pohjois-Koreassa, tai missään 11 a artiklan 2 kohdassa tarkoitetussa luotto- tai rahoituslaitoksessa; b) kirjeenvaihtajapankkisuhteen aloittaminen sellaisen luotto- tai rahoituslaitoksen kanssa, jonka kotipaikka on Pohjois-Koreassa, tai minkä tahansa 11 a artiklan 2 kohdassa tarkoitetun luotto- tai rahoituslaitoksen kanssa; c) edustustojen avaaminen Pohjois-Koreaan taikka uuden konttorin tai tytäryhtiön perustaminen Pohjois-Koreaan; d) yhteisyrityksen perustaminen sellaisen luotto- tai rahoituslaitoksen kanssa, jonka kotipaikka on Pohjois-Koreassa, tai minkä tahansa 11 a artiklan 2 kohdassa tarkoitetun luotto- tai rahoituslaitoksen kanssa taikka omistusoikeuden hankkiminen tällaisissa luotto- tai rahoituslaitoksissa. 1 b. Liitteessä II luetelluilla verkkosivuilla mainittu jäsenvaltion toimivaltainen viranomainen voi 1 a kohdan b ja d alakohdassa säädetyistä kielloista poiketen antaa luvan liiketoimiin, jos pakotekomitea on hyväksynyt ne etukäteen. 1 c. Asianomaisen jäsenvaltion on ilmoitettava muille jäsenvaltioille ja komissiolle kaikista 1 b kohdan nojalla myönnetyistä luvista. 1 d. Luotto- ja rahoituslaitosten, jotka kuuluvat 16 artiklan soveltamisalaan, on viimeistään 31 päivänä toukokuuta 2016 a) suljettava kaikki pankkitilit luotto- tai rahoituslaitoksessa, jonka kotipaikka on Pohjois-Koreassa, tai missä tahansa 11 a artiklan 2 kohdassa tarkoitetussa luotto- tai rahoituslaitoksessa; b) lopetettava kaikki kirjeenvaihtajapankkisuhteet sellaisen luotto- tai rahoituslaitoksen kanssa, jonka kotipaikka on Pohjois-Koreassa, tai minkä tahansa 11 a artiklan 2 kohdassa tarkoitetun luotto- tai rahoituslaitoksen kanssa; c) suljettava edustustot, konttorit tai tytäryhtiöt Pohjois-Koreassa; d) lakkautettava yhteisyritykset sellaisen luotto- tai rahoituslaitoksen kanssa, jonka kotipaikka on Pohjois-Koreassa, tai minkä tahansa 11 a artiklan 2 kohdassa tarkoitetun luotto- tai rahoituslaitoksen kanssa; e) luovuttava kaikista omistusoikeuksista sellaisessa luotto- tai rahoituslaitoksessa, jonka kotipaikka on Pohjois-Koreassa, tai missä tahansa 11 a artiklan 2 kohdassa tarkoitetussa luotto- tai rahoituslaitoksessa. 1 e. Edellä 1 d kohdan a ja c alakohdassa säädettyjä velvoitteita sovelletaan, jos liitteessä II luetelluilla verkkosivuilla mainittu jäsenvaltion toimivaltainen viranomainen on luotettavien tietojen perusteella todennut, että 1 d kohdan a ja c alakohdassa tarkoitetut toimet voisivat edistää Pohjois-Korean ydinohjelmia tai ballististen ohjusten ohjelmia tai muita YK:n turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) taikka tällä asetuksella kiellettyjä toimia, ja tämä toteamus on toimitettu asianomaiselle luotto- ja rahoituslaitokselle. Jos 16 artiklan soveltamisalaan kuuluva luotto- tai rahoituslaitos epäilee, että 1 d kohdan a ja c alakohdassa tarkoitettu toiminta, johon ne osallistuvat, voisi edistää Pohjois-Korean ydinohjelmia tai ballististen ohjusten ohjelmia tai muita YK:n turvallisuusneuvoston päätöslauselmalla 1718 (2006), 1874 (2009), 2087 (2013), 2094 (2013) tai 2270 (2016) taikka tällä asetuksella kiellettyjä toimia, niiden on viipymättä ilmoitettava jäsenvaltion toimivaltaiselle viranomaiselle tästä toiminnasta ja syistä, joiden takia ne epäilevät, että toiminta saattaisi edistää tällaisia toimia. 1 f. Poiketen siitä, mitä 1 d kohdan a ja c alakohdassa säädetään, liitteessä II luetelluilla verkkosivuilla mainittu jäsenvaltion toimivaltainen viranomainen voi antaa luvan tiettyjen edustustojen, tytäryhtiöiden tai pankkitilien ylläpitämiseen edellyttäen, että pakotekomitea on antanut tapauskohtaisen ennakkohyväksynnän toiminnoille tai liiketoimille sillä perusteella, että niitä tarvitaan humanitaarisen avun toimittamista varten tai diplomaattisia suhteita koskevan Wienin yleissopimuksen mukaiseen diplomaattisten edustustojen toimintaan Pohjois-Koreassa taikka Yhdistyneiden kansakuntien tai sen erityisjärjestöjen toimintaa varten tai muita YK:n turvallisuusneuvoston päätöslauselman 1718 (2006), 1874 (2009), 2087 (2013), 2094 (2013) tai 2270 (2016) mukaisia tarkoituksia varten. 1 g. Asianomaisen jäsenvaltion on ilmoitettava muille jäsenvaltioille ja komissiolle kaikista 1 f kohdan nojalla myönnetyistä luvista.”.